ಕಾರ್ಗಿಲ್ ಯುದ್ಧದಲ್ಲಿ ಪಾಲ್ಗೊಂಡಿದ್ದು ನನ್ನ ಜೀವನದ ಅವಿಸ್ಮರಣೀಯ ಘಟನೆ : ವೀರಸೇನಾನಿ ಸುಬ್ರಹ್ಮಣ್ಯ ಮೈಸೂರು : ಜೆ.ಪಿ. ನಗರದ ವತಿಯಿಂದ ಕಾರ್ಗಿಲ್ ವಿಜಯೋತ್ಸವ ದಿನಾಚರಣೆಯಲ್ಲಿ ಮುಖ್ಯ ಅತಿಥಿಯಾಗಿ ಭಾಗವಹಿಸಿ ಮಾತನಾಡಿದ ವೀರಸೇನಾನಿ ಸುಬ್ರಹ್ಮಣ್ಯ ಅವರು ನನ್ನ ತಲೆಯ ಮೇಲೆ ಮತ್ತು ಅಕ್ಕಪಕ್ಕದ ಕೂದಲೆಳೆಯ ಅಂತರದಲ್ಲಿ ಸಾಕಷ್ಟು ಗುಂಡುಗಳು ಹಾದುಹೋಗಿವೆ,ಬಾಂಬ್ ಗಳು ಸಿಡಿದಿವೆ ಆದರುಾ ಎದೆಗುಂದಲಿಲ್ಲ ಎಂದರು.ನಾವು ಕುಟುಂಬದವರಿಗೆ ಫೋನ್ ಮಾಡಬೇಕಾದರೆ ಆ ಸ್ಥಳಕ್ಕೆ ಹೋಗಲು ಬೆಟ್ಟಗುಡ್ಡಗಳನ್ನು ಹತ್ತಿ,ಇಳಿದು ಕನಿಷ್ಠ ಒಂದು ವಾರ ಬೇಕಾಗುತ್ತದೆ.ಕೆಲವು ಕಠಿಣ ಸಂದರ್ಭಗಳಲ್ಲಿ ಹೊಟ್ಟೆ ಹಸಿವನ್ನು ನೀಗಿಸಲು ಒಂದು ಮಾತ್ರೆಯನ್ನು ತೆಗೆದುಕೊಂಡು ಹಸಿವನ್ನು ನೀಗಿಸಿಕೊಳ್ಳಬೇಕಾಗತ್ತದೆ ಎಂದು ರೋಟರಿ ಸದಸ್ಯರ ಜೊತೆ ನಡೆದ ಸಂವಾದ ದಲ್ಲಿ ತಿಳಿಸಿದರು. ರೋಟರಿ ಜೆ.ಪಿ.ನಗರದ ಅಧ್ಯಕ್ಷರಾದ ಡಾ. ಮುಳ್ಳೂರು ನಂಜುಂಡಸ್ವಾಮಿ ಅವರು ಮಾತನಾಡಿ ಕಾರ್ಗಿಲ್ ಯುದ್ಧದಲ್ಲಿ ಪಾಲ್ಗೊಂಡಿದ್ದ ಅವರ ಜೊತೆ ವೇದಿಕೆ ಹಂಚಿಕೊಂಡಿದ್ದು ರೋಮಾಂಚನವನ್ನು ಉಂಟು ಮಾಡಿದೆ.ದೇಶಕ್ಕಾಗಿ ಹೋರಾಡುವ ನಮ್ಮ ವೀರಯೋಧರಿಗೆ ನಾವು ಕೃತಜ್ಞರಾಗಿರಬೇಕು ಎಂದರು. ರೋಟರಿ ಕ್ಲಬ್ ನ ಪರವಾಗಿ ವೀರಸೇನಾನಿ ಸುಬ್ರಹ್ಮಣ್ಯ ಅವರನ್ನು ಸನ್ಮಾನಿಸಲಾಯಿತು. ಮೈಸೂರು ಆಕಾಶವಾಣಿಯ ಡಾ. ಮೈಸೂರು ಉಮೇಶ್, ಎನ್ಐಇ ಕಾಲೇಜಿನ ಬಸವರಾಜು,ರೋಟರಿ ಕಾರ್ಯದರ್ಶಿ ಅನಿಲ್ ಸಾಲ್ಡಾನಾ, ಚೆಲುವಯ್ಯ,ಡಾ.ವೆಂಕಟೇಶ್,ನಗರ್ಲೆ ಮಹಾದೇವಸ್ವಾಮಿ,ಲೋಹಿತ್, ಸುರೇಶ್, ಎನ್., ರಾಚಪ್ಪಚಾರಿ ನಾರಾಯಣ್,ಕುಮಾರ್, ರವಿಶಂಕರ್,ಡಾ. ಡಿ.ಎಂ.ನಾಗರಾಜು, ಮಂಜೇಗೌಡ, ರವಿಕುಮಾರ್, ಸೇತುರಾಮ್, ರವಿ,ಕಾವೇರಿ ಕಾಲೇಜಿನ ವಿದ್ಯಾರ್ಥಿಗಳು ಸೇರಿದಂತೆ ಮತ್ತಿತರರು ಸಮಾರಂಭದಲ್ಲಿ ಭಾಗವಹಿಸಿದ್ದರು Save my name, email, and website in this browser for the next time I comment.